Številka: 224-58/2016

Datum: 13. 2. 2017

**NAČRT**

**VARNOSTI CESTNEGA PROMETA**

**MESTNE OBČINE PTUJ ZA LETI 2017 – 2018**

1. **UVOD**

Načrt varnosti cestnega prometa Mestne občine Ptuj ( v nadaljnjem besedilu NVCP MOP ) za leti 2017 - 2018 je izdelan na osnovi Nacionalnega programa varnosti cestnega prometa Republike Slovenije za obdobje 2013 - 2022, v skladu z Načrtom varnosti cestnega prometa Republike Slovenije za leti 2017 - 2018 in letnih ocen prometno varnostnih razmer na območju MO Ptuj za obdobje 2012 - 2016.

V načrtu in prilogi »A«, ki je sestavni del načrta so določene ciljne skupine izobraževanja, vsebine, nosilci nalog, roki izvedbe in materialni stroški. V prilogi »B«, so načrtovani prometno tehnični ukrepi na posameznih cestnih površinah in objektih.

Z razvojem cestnega prometa poleg velikih prednostih prihaja tudi do tragedij v prometnih nesrečah. Pri obravnavi prometnih nesreč ugotavljamo izgube življenj in hude telesne poškodbe, ki imajo mnogokrat invalidnosti trajne narave. Nastajajo nenadomestljive in nepopravljive izgube v družinah in družbi. Varnost cestnega prometa postaja v družbi vse bolj pomembno družbeno vprašanje. V Sloveniji je v pet letnem obdobju za posledicami prometnih nesreč umrlo 83 oseb (2012 - 130, 2013 - 125, 2014 - 108, 2015 - 120, 2016 - 130 ).

Na območju MO Ptuj je v petletnem obdobju v prometnih nesrečah umrlo 8 oseb ( 2012 - 3, 2013 - 0, 2014 - 1, 2015 - 3, 2016 - 1). Hudo telesno poškodovanih je bilo 31 oseb (2012 - 2, 2013 - 6, 2014 - 5, 2015 - 10, 2016 - 8). Lahko telesno poškodovanih je bilo 663 oseb ( 2012 - 155, 2013 - 129, 2014 - 134, 2015 - 135, 2016 - 110).

Na nastanek prometnih nesreč vplivajo udeleženci v cestnem prometu, tehnično stanje vozil in cestna infrastruktura. Pri vseh teh dejavnikih ima človek pomembno vlogo; kot udeleženec v cestnem prometu, uporabnik vozila, kot načrtovalec pri gradnji, rekonstrukciji ali vzdrževanju cestne infrastrukture. Varnost cestnega prometa je odvisna od ravnanj posameznikov, vzgojno izobraževalnih in preventivnih institucij, medijev, organov nadzora, pravosodja, civilne družbe, gospodarskih podjetij, vodstev lokalnih skupnostih in državnih organov.

Ukrepe na področju cestnega prometa moramo načrtovati in izvajati na vseh ravneh (lokalna, nacionalna, EU). Vizija nič mrtvih in nič hudo telesno poškodovanih v prometnih nesrečah obvezuje državne organe in organizacije, organe lokalnih skupnostih, strokovne institucije, organizacije civilne družbe in prometne udeležence, kot posamezne uporabnike cestne infrastrukture, da vse svoje odločitve in ravnanja usmerijo v uresničevanje.

1. **CILJI NACIONALNEGA PROGRAMA VARNOSTI CESTNE PROMETA ZA 2013 - 2022**

Države članice EU so določile skupni cilj, da se do konca leta 2022 prepolovi število umrlih in hudo telesno poškodovanih v prometnih nesrečah. Za izhodišče se določi stanje v letu 2010. Na osnovi tega cilja bi smelo biti na slovenskih cestah v letu 2022 največ 35 mrtvih na mio/ prebivalcev in največ 230 oseb hudo telesno poškodovanih v prometnih nesrečah/ mio prebivalcev.

1. **VARNOST CESTNEGA PROMETA V EU, REPUBLIKI SLOVENIJI IN MO PTUJ OD LETA 2000**

Leta 2009 je v državah članicah EU umrlo 34.500 oseb. V dopolnjenem načrtu iz leta 2004 je bilo zapisano, da do leta 2010 ne bi smelo umreti za posledicami prometnih nesreč več kot 25.000 oseb. Cilj v načrtu EU še ni bil dosežen.

Statistični podatki v Republiki Sloveniji kažejo, da se v Sloveniji postopoma približujemo evropskemu povprečju umrlih na mio. prebivalcev. V letih 2010/2011 smo ta prag že dosegli.

Podobno stanje je na območju Mestne občine Ptuj, kjer se je število mrtvih in telesno poškodovanih do leta 2009 iz leta v leto zmanjševalo. V letih 2010 – 2012 je umrlo 6 oseb, bilo je manj telesno poškodovanih. Ugodno stanje je bilo v letu 2013, saj je bilo obravnavanih 28 % manj prometnih nesreč, kot v letu 2012. Stanje varnosti v cestnem prometu na območju MO Ptuj je bilo prikazano v letnih ocenah prometne varnosti, ki so bile obravnavane in potrjene v Varnostnem sosvetu in na Mestnem svetu MO Ptuj.

**Cilji načrta varnosti cestnega prometa mestne občine Ptuj za leti 2017 - 2018**

Na območju MO Ptuj je v letu 2010 za posledicami prometnih nesreč umrla 1 oseba, 4 osebe so bile hudo telesno poškodovane. Cilj, ki ga moramo doseči do leta 2022 je nič mrtvih in največ 2 osebi hudo telesno poškodovani.

1. **VIZIJA NIČ SMRTNIH ŽRTEV NA OBMOČJU MO PTUJ**

Vizija »Nič smrtnih žrtev« na območju MO Ptuj je srednjeročni cilj (do leta 2020). Cilj nič mrtvih je bil uresničen v letih 2009 in 2013.

Vizija »Nič hudo telesno poškodovanih« na območju MO Ptuj je dolgoročni cilj (do leta 2022), ko bi smeli biti hudo telesno poškodovani največ 2 osebi, vendar po letu 2012 narašča število hudo telesno poškodovanih (2015 - 10 , 2016 - 8).

Vizija zahteva spremembe razmišljanj in ravnanj zakonodajalca pri sprejemanju zakonodaje, izvajalcev del in storitev na cestni infrastrukturi ter udeležencev v cestnem prometu.

Novogradnje, rekonstrukcije in vzdrževanje cestne infrastrukture morajo biti načrtovane tako, da bodo preprečevala nove nevarne odseke in mesta (črne točke), ki so v vzročni zvezi z nastajanjem prometnih nesreč s hujšimi posledicami. Cesta infrastruktura mora biti prilagojena uporabnikom, ki so upravičeni do kakovostnih storitev, saj za to namenjajo finančna sredstva (cestnina, letna dajatev za uporabo vozil v cestnem prometu fizičnih oseb in zasebnikov).

1. **OBČINSKA CESTNA INFRASTRUKTURA**

Zakon o cestah (Uradni list RS, št. 109/10, 48/12, 36/14 – odl. US in 46/15) določa, da je za izboljševanje prometne varnosti potrebno skrbeti za odpravljanje pomanjkljivosti nevarnih mest, ki jih je potrebno konstantno ugotavljati in določati po znanih kriterijih, za kar je potrebna uvedba ustreznega informacijskega sistema v lokalnih skupnostih. Nevarna mesta ali nevarne odseke ugotavljajo presojevalci varnosti cest, ki jih je usposobila in imenovala Agencija za varnost prometa (v letu 2016 je bilo na območju Republike Slovenije 34 presojevalcev varnosti cest). Presojevalci ocenjujejo varnost na avtocestah, hitrih cestah, državnih cestah I. in II. reda, regionalnih cestah I., II. in III. reda, obvoznicah v skladu z določbami VIII. poglavja Zakona o cestah.

V Mestni občini Ptuj smo že doslej ugotavljali in določali nevarna mesta (črne točke) na lokalnih cestah in mestnih ulicah. Na državnih cestah smo nevarna mesta ugotavljali v sodelovanju s predstavniki Direkcije RS za infrastrukturo (SPV – Komisija za tehnično urejanje prometa) na podlagi pridobljenih statističnih podatkov o prometnih nesrečah in posledicah.

Pri vseh novogradnjah ali rekonstrukcijah državnih in lokalnih cest je potrebno načrtovati površine za pešce in kolesarje. V urbanih naseljih, kjer prostorsko to ni možno, določiti skupne površine in omejiti največjo dovoljeno hitrost 30 km/h. Že obstoječe kolesarske poti povezati na območju mestnega jedra. Nevarna križišča preurediti v križišča s krožnim prometom. Vse prehode za pešce je potrebno osvetliti in označiti z vertikalno prometno signalizacijo.

 Nosilec naloge: OGD MOP

Pri vseh novogradnjah ali posodobitvah državnih in lokalnih cest je potrebno načrtovati prometne površine za pešce in kolesarje. Že obstoječe kolesarske steze ali poti je potrebno povezati na območju mestnega jedra. Nevarna križišča je potrebno rekonstruirati v križišča s krožnim prometom. Na prehodih za pešce v naseljih je potrebno omejiti hitrost na 30 km/h. Vse prehode za pešce je potrebno osvetliti in označiti z vertikalno prometno signalizacijo. Po končani zimski sezoni z javnih prometnih površin odstraniti posuti pesek, ki predstavlja nevarnost za prometne udeležence, še posebej voznike enoslednih vozil in pešce.

 Nosilca naloge: OGD MOP in JS Ptuj

Agencija RS za varnost prometa je v letu 2016 izdala Smernice za šolske poti. Na osnovi smernic so osnovne šole izdelale načrte šolskih poti, ki so bili do 30. 6. 2016 poslani na SPV – Komisijo za tehnično urejanje prometa, ki je načrte pregledala in verificirala.

Delovne skupine, ki so pripravile načrte šolskih poti so pregledale vse šolske poti in relacije vseh šolskih avtobusnih linij. Ugotovljeno je bilo, da šolske poti niso varne predvsem na območjih Četrtnih skupnostih Grajena, Spuhlja, Panorama in Rogoznica, ker ni pločnikov in urejenih bankin.

 Na lokalnih cestah in ulicah, na katerih niso zagotovljene varne šolske poti moramo omejiti največjo dovoljeno hitrost 30 km/h in šolske poti označiti s preventivnim prometnim znakom 3502 »Šolska pot« v skladu S Pravilnikom o prometni signalizaciji in prometni opremi na cestah (Ur. List RS, št. 99/15). Omejitev hitrosti 30 km/h bo potrebna tudi na lokalnih cestah v četrtnih skupnostih, v katerih je organiziran brezplačni šolski prevoz, saj šolarji hodijo po več 100 m po vozišču na šolska avtobusna postajališča.

Nosilca naloge: OGD MOP

 Rok: 2017 - 2018

Načrte šolskih poti se vsako leto pred začetkom šolskega leta ali med šolskim letom, če za to nastanejo razlogi pregleda in ažurira v skladu z določbami Smernic šolskih poti in sprejetih sklepih na posvetovanjih predstavnikov občinskih SPV na AVP RS.

 Nosilec: Delovne skupine v osnovnih šolah

 SPV – Komisija za teh. urejanje prometa

V skladu z določilom 56. člena Zakona o osnovni šoli mora lokalna skupnost zagotoviti brezplačni šolski prevoz za šolarje, ki so oddaljeni od šole več kot 4 km ali tudi manj, če ni zagotovljena varna hoja (udeležba) v cestnem prometu. Oceno o varni udeležbi izda presojevalec (SPV - Komisija za tehnično urejanje prometa).

Nosilec: Oddelek za negospodarske službe

 SPV – Komisija za teh. urejanje prometa

1. **VARNA VOZILA V CESTNEM PROMETU**

Na območju Mestne občine Ptuj so registrirane tri gospodarske družbe s posebnimi pooblastili, ki opravljajo redne in izredne tehnične preglede motornih vozil.

Ker je potrebno ugotavljati vzročno zvezo med prometnimi nesrečami in tehničnim stanjem vozil je zato potrebno poglobiti sodelovanje s predstavniki gospodarskih družb. Zagotoviti je potrebno opravljanje brezplačnih izrednih tehničnih pregledov skozi vse leto, še posebej v času pred zimsko sezono (15. november).

 Nosilec naloge: SPV MO Ptuj – predsednik sveta

1. **PROMETNA VZGOJA IN VSEŽIVLJENJSKO UČENJE**

Za varno udeležbo v cestnem prometu sta potrebna prometna vzgoja in vseživljenjsko učenje prometnih udeležencev, ki potekata skozi vsa življenjska obdobja.

1. **Prvo življenjsko obdobje – nosečnost in prvo leto življenja**

V porodnišnici bolnišnice dr. Jožeta POTRČA obnoviti delo po projektu » Prva vožnja - varna vožnja«, po katerem babice in medicinske sestre izobražujejo starše prvo rojenih otrok kako je potrebno prevažati otroke v vozilih.

 Nosilec naloge: SPV MOP – predsednik sveta

 Rok: 30.6.2017

1. **Prometna vzgoja v predšolskem obdobju**

Otroci v starosti do 7. leta so v prometu največkrat ogroženi kot potniki v vozilih. V letu 2016 so bili udeleženi v dveh prometnih nesrečah, v katerih je bil en lažje telesno poškodovan. Starši in vzgojitelji v vrtcih so ključni nosilci prometne vzgoje ob strokovni in finančni pomoči SPV MO, policije, medobčinskega redarstva ( MR ) in ZŠAM Ptuj.

Ob vsakodnevnem izobraževanju v enotah vrtcev, ki jih vodijo vzgojitelji, SPV organizira izobraževanje – lutkovne igrice na temo »prvi koraki v prometu« in »Pasavček« za otroke v starosti 4 - 6 let, ki jih izvajajo zunanji sodelavci.

Nosilec: Vrtec Ptuj, zasebni vrtec Vilinski gaj, SPV MOP

Rok: 30. 11. 2017 in 30. 11. 2018

Spremljati in nadzorovati vožnjo otrok v vozilih (policija, MR). Spodbujati kolesarjenje na kolesarskih poligonih in conah umirjenega prometa pod nadzorstvom staršev.

Nosilec: Policija, MR, ZŠAM, SPV MOP

Nadaljevati z delom po projektih »Pasavček«, »Kolesarček«, »Ulice otrokom«, zagotavljati prometno tehnične pripomočke in učbenike vzgojiteljem pri prometni vzgoji, odsevna telesa za otroke in vzgojitelje, odsevni telovniki, kresničke, trakovi), ki jih morajo uporabljati na javnih prometnih površinah.

Nosilec: Vrtec Ptuj, Vrtec Vilinski gaj, SPV

Nadzorovati spremstvo otrok na poti v vrtec in domov, ki mora biti v skladu z določilom 87. čl. Zakona o pravilih cestnega prometa.

Nosilec: policisti, MR, SPV MOP

1. **Osnovnošolsko obdobje**

Otroci v obdobju 6. do 15. leta starosti so v prometu ogroženi predvsem kot potniki v in na vozilih, pešci in kolesarji. V obdobju 2009 - 2013 je bilo udeleženih v prometnih nesrečah 48 otrok.

Nosilci prometne vzgoje so starši, učitelji ob sodelovanju članov Sveta za preventivo in vzgojo, policisti, zunanji strokovni sodelavci. Vsebine prometne vzgoje v osnovnih šolah je potrebno vgraditi v učni program osnovnih šol. Izobraževanje bi morali izvajati predvsem učitelji, ki so strokovno usposobljeni v skladu z učnim programom.

**Prvo triletje (6 – 8 let)**

Otroci te starosti morajo obvladati znanje in spretnosti za varno sodelovanje v cestnem prometu v vlogi pešca in potnika v osebnih vozilih ter vozilih javnega šolskega prevoza. Otroci s starši in učitelji sodelujejo v projektu »Pasavček«, lutkovnih igricah, teoretičnem in praktičnem usposabljanju na poligonu »Kolesarček«, prometni znački. Lokalna skupnost mora zagotavljati varne šolske poti, kjer to ni mogoče pa šolske prevoze. Učence 1. razreda je potrebno spremljati na poti v šolo v skladu z določilom 87. člena Zakona o pravilih cestnega prometa (v nadaljevanju ZPrCP). Otroci 1. in 2. razreda morajo nositi odsevnike in rumene rutice v skladu z določilom drugega in tretjega odstavka 87. člena ZPrCP.

Naloge izvajajo, starši, učitelji, Oddelek za gospodarske, Oddelek za negospodarske javne službe. Nadzor izvajajo policisti in medobčinski redarji.

 Koordinator naloge: SPV MOP

**Drugo triletje (9 - 11 let)**

Prometna vzgoja za to starostno skupino je načrtovana na priprave in izvedbo programa usposabljanja učencev za vožnjo s kolesom. Usposabljanje vodijo učitelji - mentorji prometne vzgoje v sodelovanju in strokovni pomoči članov SPV, policistov, MR in članov ZŠAM.

Učenci 4. razreda se pripravljajo na kolesarski izpit, ki ga opravljajo v 5. razredu osnovne šole. V okviru izobraževanja so vključeni v projekt »Dan odprtih vrat ZŠAM Ptuj«, v katerem sodelujejo člani ZŠAM, člani SPV, Policijska postaje Ptuj, medobčinski redarji, šole vožnje in zavarovalniška družba.

Nosilec: ZŠAM Ptuj in SPV MOP

 Rok: September 2017/ 2018

Teoretični del kolesarskega izpita učenci opravljajo v učilnicah s pomočjo računalniškega programa. Nadzor opravljajo le učitelji - mentorji prometne vzgoje. Praktični del kolesarskega izpita (ulična vožnja) učenci opravljajo pod nadzorstvo učiteljev - mentorjev prometne vzgoje ob sodelovanju policistov in medobčinskih redarjev, ki skrbijo za urejanje prometa ter članov SPV v skladu z določbami Programa usposabljanja za vožnjo s kolesom.

 Nosilec: Osnovne šole

Rok: do 30. 4. 2017 in 2018

Učenci v tej starostni dobi sodelujejo v preventivnih prometnih akcijah »Pasavček« (med 1. 10. in 30. 4.), »Dan brez avtomobila«, »Ulice otrokom« (september 2017 in 2018).

Učenci 4. razreda z učitelji - razredniki in starimi starši sodelujejo v preventivni akciji »Pešec bodi pre/viden«, v kateri podučijo stare starše kako morajo biti kot pešci vidni v cestnem prometu (oktober 2017 in 2018). Strokovno literaturo učiteljem – mentorjem prometne vzgoje zagotavlja SPV MO.

Nosilec: Osnovne šole in SPV MOP

**Tretje triletje (12 - 14 let)**

Osebe v tem starostnem obdobju sodelujejo v prometu kot pešci, potniki, kolesarji in vozniki koles s pomožnim motorjem. Prometna vzgoja teh oseb mora biti integrirana v različne učne predmete in predmete izbirnih vsebin.

Teoretično in praktično se usposabljajo po projektu »Jumicar«, pripravljajo in udejstvujejo v šolskih, medobčinskem in državnem tekmovanju »Kaj veš o prometu«. Sodelujejo v preventivnih akcijah »Dan brez avtomobila«, »Ulice otrokom«, »Svetovni dan spomina na žrtve prometnih nesreč« in učnih delavnicah, ki jih izvajajo zunanji strokovni sodelavci (člani gibanja »Še vedno vozim, vendar ne hodim«) in prikazujejo njihove izkušnje kot udeleženci zelo hudih prometnih nesreč.

Nosilec: Osnovne šole in SPV MOP

1. **Obdobje srednješolskega izobraževanja (15 do l8 let)**

4.1. Mladostniki med 14 in 18 letom starosti se pojavljajo v cestnem prometu kot pešci, kolesarji, potniki, vozniki mopeda, in tudi že ostalih motornih vozil, ki jih ne bi smeli upravljati.

V letu 2016 so bili udeleženi v 7 (8) prometnih nesrečah (PN). Povzročili so 5 prometnih nesreč, v katerih so bili 3 (8) osebe lahko telesno poškodovane.

 Razlogi za udeležbo v prometnih nesrečah so pomanjkanje vozniških izkušenj, precenjevanje lastnih sposobnosti, vplivi sovrstnikov – sopotnikov, neupoštevanje prometne signalizacije in odredb o hitrosti, prehitevanju, uživanju alkoholnih pijač in drugih opojnih sredstev.

4.2. Vozniki mladoletniki, ki povzročijo prometne nesreče s hujšimi posledicami zaradi prisotnosti alkohola ali drog ali večkratni kršitelji prometnih predpisov pod vplivom alkohola ali drog, morajo biti deležni obravnave pri strokovnih delavcih Centra za socialno delo.

Nosilec: Varnostni sosvet, CSD

4.3. V srednjih šolah se nadaljuje z učnimi delavnicami, ki jih organizirajo AVP RS, SPV MOP z zunanjimi strokovnimi sodelavci vsaj enkrat letno za dijake drugega letnika.

Nosilec: Srednje šole, SPV MOP

4.4. Srednje šole in šole vožnje so dolžne skrbeti, da mladostniki pridobijo nova znanja in spretnosti, ki vplivajo na spreminjanje stališč in vedenj do šibkejših udeležencev v prometu (pešci, kolesarji, starejši, invalidi), uživanja alkoholnih pijač in drog pred vožnjo, hitrosti v prometu, uporabe varnostnega pasu in zaščitne čelade, itd.. Starši in vzgojne ustanove morajo podpirati mladostnike, da pristopijo čim prej k opravljanju vozniškega izpita s spremljevalcem.

Nosilec: Starši, srednje šole, šole vožnje, SPV MOP

4.5. Za mlade voznike mopedov in motornih koles se v sodelovanju s srednjimi šolami v okviru šolskega učnega načrta organizira predavanje in varna vožnja na poligonu z enoslednimi vozili. Izobraževanje izvajajo policisti inštruktorji varne vožnje iz PP Ptuj ter PPP Maribor.

Nosilec: Srednje šole, SPV MOP

**5. Mladi vozniki - začetniki**

5.1. Mladi vozniki so osebe, stare med 18 in 21 let in osebe, ki so stare več 21 let in imajo vozniški staž manj kot dve leti.

Mladi vozniki so povzročili v letih 2012 - 2016 214 od skupno 1.894 prometnih nesreč. Največ prometnih nesreč so povzročili zaradi neprilagojene hitrosti.

5.2. Mlade voznike motornih vozil je potrebno dodatno izobraževati na poligonih varne vožnje. Za mlade voznike enoslednih vozil (mopedisti ) bo izvedeno izobraževanje v okviru šolskega urnika srednjih šol.

Nosilec: AMZS– šola varne vožnje, srednje šole, policija, SPV MOP

5.3. Dijake ŠC Ptuj in Gimnazije Ptuj (2. letnik) bomo vključili v učne delavnice, ki jih izvajajo člani gibanja » Še vedno vozim, vendar ne hodim« 1 krat letno.

5.4. Mlade voznike je potrebno dodatno izobraževati na poligonih varne vožnje. Za mlade voznike enoslednih vozil ( mopedisti ) bomo organizirali teoretično in praktično usposabljanje v okviru učnega programa srednjih šol.

Nosilec: AVP – izpitni center, SŠ, policija, SPV MOP

5.5. Za dijake 2. letnika ŠC Ptuj in Gimnazije Ptuj bodo organizirane učne delavnice, » Mladi vozniki v cestnem prometu«, ki jih izvajajo člani gibanja » Še vedno vozim, vendar ne hodim«.

Nosilec: Srednje šole, SPV MOP

**6. Vseživljenjsko izobraževanje za varno udeležbo v cestnem prometu**

6.1. V letih 2012 - 2016 je trend prometnih nesreč, v katerih so bili udeleženi starejši od 64 let na območju MO Ptuj nespremenjen. Starejši so bili udeleženi v 361 PN in povzročili 202 PN. V letu 2016 so povzročili 35 PN.

Razvoj prometnih sredstev, spremembe zakonodaje, razvoj infrastrukture ( križišča s krožnim prometom ) zahtevajo stalno izobraževanje udeležencev v cestnem prometu , še zlasti starejših, da poznajo novo zakonodajo, cestno infrastrukturo in ohranjajo vozniške spretnosti.

Nosilec: AVP - izpitni center, SPV, šole vožnje

6.2. Za starejše bodo v sodelovanju z vodstvi Četrtnih skupnosti organizirana predavanja o vožnji na križiščih s krožnim prometom in seznanitev s Pravilnikom o prometni signalizaciji in prometni opremi na cestah.

 Nosilec: AVP – izpitni center, ČS, SPV MOP

 Rok: November – december 2017/2018

6.3. V kolesarskih društvih in sekcijah bodo organizirana predavanja » Kolesar v prometu« in seznanitev z novostmi v Pravilniku o prometni signalizaciji in prometni opremi na cestah.

Nosilec: AVP – izpitni center, SPV MOP

 Rok: Januar - marec 2017/2018

1. **NADZOR CESTNEGA PROMETA NA OBMOČJU MESTNE OBČINE**

Nadzor cestnega prometa opravljajo policija, medobčinsko redarstvo in inšpekcijske službe. Na območju lokalne skupnosti dobiva vse bolj pomembno vlogo medobčinsko redarstvo, ki opravlja nadzor nad prometom ter varovanje cest v naseljih in občinskimi cestami izven naselij. Medobčinsko redarstvo kot prekrškovni organ postaja pomemben nadzorni organ na področju prometne varnosti in hkrati partner policije ter SPV, zlasti v skupnih in usklajenih nadzorih cestnega prometa (hitrost, varnostni pas, zaščitna čelada, pešci, rdeča luč, itd.).

Občinsko redarstvo in policija skrbita za zakonito, učinkovito in hitro izvedbo prekrškovnega postopka, saj ima le – tak učinkovito prevencijo. Medobčinsko redarstvo o svojem delu poroča Varnostnemu sosvetu in Mestnemu svetu MO Ptuj. Policijska postaja Ptuj dva krat letno seznanja Varnostni sosvet MO Ptuj o trendih varnostnih razmer. Medobčinsko redarstvo poroča o delu tega organa članom Varnostnega sosveta in Mestnemu svetu vsaj 1 krat na leto. Svet za preventivo in vzgojo poroča o delu sveta, izvajanju Načrta varnosti cestnega prometa in podaja oceno prometno varnostnih razmer vsaj štiri krat na leto članom Varnostnega sosveta in 1 krat na leto Mestnemu svetu MO. Inšpekcijske službe, ki izvajajo nadzor v skladu z Zakonu o cestah seznanjajo vsaj 1 krat na leto Mestni svet MO.

1. **IZVAJANJE PROGRAMOV USPOSABLJANJA**

Za varnost v cestnem prometu je pomembno kvalitetno usposabljanje kandidatov za voznike motornih vozil in voznike, ki jim je prenehalo veljati vozniško dovoljenje zaradi storitve hujših kršitev cestno prometnih pravil ali kaznivih dejanj na področju cestnega prometa.

Med AVP – centrom za vozniške izpite, enoto na Ptuju in SPV MOP bomo nadaljevali z dosedanjo prakso sodelovanja. Spremljali bomo usposabljanje in uspešnost opravljanja vozniških izpitov kandidatov za voznike ter voznikov, ki morajo opraviti ponovno usposabljanje zaradi prenehanja veljavnosti vozniškega izpita, kot tudi v šolah varne vožnje, skozi letna poročila centra za vozniške izpite.

 Nosilec naloge: AVP – Center za voz. izpite, SPV MOP

1. **POMOČ ŽRTVAM IN SVOJCEM ŽRTEV PROMETNIH NESREČ**

Prometne nesreče zaznamujejo življenja ljudi, ki so bili udeleženi v hujših prometnih nesrečah, so jih povzročili, bili telesno poškodovani ali kot svojci umrlih ali hudo telesno poškodovanih. Posamezniki ostanejo sami zaradi izgube svojcev, mnogi morajo trajno skrbeti za invalide (paraplegiki, tetraplegiki) brez pomoči.

Vse prometne nesreče s smrtnim izidom ali več hudo telesno poškodovanimi osebami, ki imajo za posledico trajno invalidnost bomo podrobno analizirali in obveščali pristojne službe ( Center za socialno delo, Karitas, RK ), da iz njihovega področja nudijo ustrezno pomoč.

Pregledali bomo cestno infrastrukturo–krajev hujših prometnih nesreč in predlagali vzdrževalcem da izvedejo dodatne prometno tehnične ukrepe.

Nosilec: SPV MOP

Organizirali bomo svečane obeležitve ob svetovnem dnevu spomina na žrtve prometnih nesreč in opozarjali javnost kako lahko udeležba v prometni nesreči spremeni življenje hudo telesno poškodovanim in njihovim svojcem.

 Nosilec: SPV MOP

 Rok: November 2017/2018

1. **PARCIALNA PODROČJA VARNOSTI V CESTNEM PROMETU S CILJI**

**1. Hitrost**

1.1. Zaradi neprilagojene hitrosti glede na voznikovo sposobnost in spretnost, stanje vozišča in vozila, vremenske razmere se na slovenskih cestah zgodi preveč prometnih nesreč, v katerih nastanejo najhujše posledice.

Na območju MO Ptuj je v obdobju 2012 - 2016 zaradi neprilagojene hitrosti umrlo 5 oseb in bilo 24 hudo telesno poškodovanih.

1.2. Na nevarnih odsekih in mestih je potrebno umirjanje prometa s prometno signalizacijo in drugimi tehničnimi ukrepi ( hitrostne ovire, preventivne prometne table ) in represivno ukrepanje (radarske meritve). Na mestnih ulicah in ulicah in lokalnih cestah v strnjenih naselij umiriti hitrost 30 km/h.

Nosilec: Oddelek za gospodarske dejavnosti, SPV MOP

1.3. V sredstvih javnega obveščanja predvajati čim več radijskih in TV spotov, ki opozarjajo na posledice neprilagojene hitrosti.

Nosilec: SPV MOP

1.4. Pri nadzoru cestnega prometa ( policija, MR ) nadzirati predelavo posameznih motornih vozil zlasti skuterjev, ki na osnovi predelave omogočajo višje hitrosti.

Nosilec: Policija, MR

1.5. Organizirati trening varne vožnje ( spretnostna vožnja enoslednih vozil na poligonu ) vsaj enkrat na leto.

Nosilec: SPV MOP in PP Ptuj

1.6. Ob izvajanju nacionalne preventivne akcije »Hitrost ubija« vključevati policiste, medobčinske redarje in medije na lokalni ravni.

Koordinator: SPV MOP

**2. Alkohol, droge in druge psihoaktivne snovi**

2.1. Alkohol, droge in druge psihoaktivne snovi vplivajo na spremembe sposobnosti udeležencev v prometu, kar vpliva na večje tveganje za nastanek prometnih nesreč. Alkohol je najpogosteje kot sekundarni vzrok prisoten skupaj z neprilagojeno hitrostjo, nepravilno stranjo in smerjo vožnje, z nedovoljenim prehitevanjem in neustrezno varnostno razdaljo.

2.2. Delež vinjenih voznikov – povzročiteljev prometnih nesreč na območju MO Ptuj je bil v obdobju 2012 - 2016 nekoliko v porastu, zlasti v letih 2015 in 2016. V letu 2012 je bilo 7,4 % vinjenih voznikov povzročiteljev prometnih nesreč, 7, 5 % v letu 2013, 7,8 % v letu 2014, 11 % v letu 2015 in 10,8 %, v letu 2016. Doseči bi morali evropsko povprečje največ 7,00 %. Zaskrbljujoče je, da tudi narašča koncentracija alkohola v krvi povzročiteljev prometnih nesreč. V letu 2016 1,40 g/kg.

2.3. Na nacionalni ravni vodijo preventivno akcijo »Alkohol«, MNZ – policija, Ministrstvo za zdravje, Agencija za varnost prometa. Na lokalni ravni izvajajo akcijo policija v sodelovanju z občinskimi SPV in pristojnimi inšpekcijskimi službami. Na obeh ravneh je akcija močno podprta s strani medijev.

2.4. SPV MO Ptuj bo sodeloval v vseh preventivnih akcijah » Alkohol« s policijsko postajo Ptuj, medobčinskim redarstvom in mediji še posebej v obdobju oktober – december 2017 in 2018, ko je največ javnih prireditev, ki so povezane s točenjem alkoholnih pijač.

 Nosilec: Policijska postaja Ptuj, inšpekcijske službe

 Koordinator akcije: SPV MOP

2.5. Poostriti nadzor nad uživanjem drog in drugih psihoaktivnih snovi in obveščati pristojne službe (zdravstvo, CSD), ki obravnavajo uživalce mamil.

Nosilec: Policija

**3. Promet voznikov enoslednih vozil**

3.1. Vozniki enoslednih vozil so zelo izpostavljeni udeleženci v cestnem prometu. Na območju MO Ptuj se povečuje promet kolesarjev, voznikov mopedov in motornih koles. Kot novost se v prometu pojavljajo električna kolesa, za katera bo potrebno določiti na območju EU, v katero kategorijo vozil spadajo kolesa s pomožnim motorjem.

Povečuje se promet rekreativnih kolesarjev in kolesarjev – turistov, zato bo potrebno dati večji poudarek gradnji kolesarskih poti in povezati že obstoječe na območju mesta.

Nosilec: Oddelek za gospodarske dejavnosti

3.2. V obdobju 2012 - 2016 je bilo na območju MO udeleženih v prometnih nesrečah sledeče število oseb;

V letu 2012; 9 voznikov motornih koles (v nadaljevanju MK), od tega 1 povzročitelj(v nadaljevanju P), 15 (5 povzročiteljev) voznikov mopedov in 21 (11 povzročiteljev) kolesarjev,

V letu 2013 je bilo udeleženih 8 (5 P) voznikov MK, 5 (2 P) mopedov in 17 (8 P) kolesarjev,

V letu 2014 je bilo udeleženih 10 (7 P) voznikov MK, 8 (4 P) mopedov in 14 (8 P) kolesarjev,

V letu 2015 je bilo udeleženih 15 (8 P) voznikov MK, 8 (5 P) mopedov in 15 ( 8 P) kolesarjev,

V letu 2016 je bilo udeleženih v PN 8 voznikov MK, 5 mopedov in 16 kolesarjev.

V letu 2012 je bilo telesno poškodovanih 5 voznikov MK, 4 vozniki mopedov in 2 umrla ter 8 telesno poškodovanih kolesarjev.

V letu 2016 so bili telesno poškodovani 4 vozniki MK, 2 voznika mopedov in 25 kolesarjev.

3.3. Vse prometne nesreče, v katerih so udeleženi vozniki enoslednih vozil bomo podrobno analizirali in predlagali ustrezne ukrepe (trening varne vožnje za mlajše voznike v šolskem centru, predavanja starejšim kolesarjev).

Nosilec: SPV MOP

3.4. Pri rekonstrukcijah cest na lokalni ravni načrtovati gradnjo kolesarskih stez ali poti, zlasti v primestnih četrtnih skupnostih Grajena, Rogoznica in Spuhlja in jih povezati z mestom.

V mestu Ptuj povezati obstoječe kolesarske steze in izkoristiti izkušnje urejanja prometa po sistemu »Sharrow« v drugih slovenskih mestih.

Nosilec: Oddelek za gospodarske dejavnosti.

3.5. V šolskem letu izvesti vsaj dve preventivni akciji »Varno kolo« v osnovnih šolah in preveriti, če učenci imajo opravljen kolesarski izpit ter tehnično brezhibnost koles. Če so kolesa brezhibna se izda nalepka »Varno kolo«. V akciji sodelujejo učitelj–mentor prometne vzgoje, policist in član SPV MOP. Naloge se izvede v septembru in marcu 2017/2018.

Koordinator: SPV MOP

3.6. V času letnih šolskih počitnic povečati nadzor nad otroki, ki kolesarijo brez zaščitne kolesarske čelade in ugotavljati, če imajo že opravljen kolesarski izpit ter ukrepati zoper starše, skrbnike v primerih ugotovljenih kršitev.

Nosilec: Policija, MR

3.7. Nuditi strokovno pomoč učiteljem-mentorjem prometne vzgoje pri pripravi in opravljanju kolesarskih izpitov učencev 5. razreda osnovne šole. Nabaviti učbenik »Dober kolesar bom« in druge učne pripomočke.

Nosilec: SPV MOP, Policijska postaja, MR

3.8. Izvajati preventivni prometni akciji »Motoristi« in »Kolesarji« ter o tem obveščati javnost

Nosilec: Policijska postaja, MR, mediji

 Koordinator: SPV MOP

**4. Pešci**

4.1. Pešci so najbolj ogrožena skupina udeležencev v cestnem prometu, še posebej otroci v starosti od 6 do 8 let, starejši in invalidi. Z njihovim ravnanjem in spoštovanjem prometnih pravil prispevajo k večji varnosti (prečkanje cest po prehodih za pešce, hoja po pločnikih, nošenje svetlejših oblačil, odsevnih teles, uživanje alkohola, itd.).

4.2. Na območju MO se je od leta 2012 udeležba pešcev v prometnih nesrečah spreminjala. Ugodno je bilo leto 2013, neugodno v letih 2015 - 2016. V letu 2013 je bilo udeleženih 5 pešcev v prometnih nesrečah, v letu 2015 - 11 in letu 2016 - 10.

V letu 2012 je bilo 11 pešcev telesno poškodovanih, v letu 2013 je bilo 5 telesno poškodovanih, v letu 2016 je umrl en pešec (Zagrebška cesta pod železniškim nadvozom) in bilo 8 telesno poškodovanih.

V pet letnem obdobju je bilo udeleženih v prometnih nesrečah 53 pešcev, od teh je bilo 5 povzročiteljev. V navedenem obdobju je 1 pešec umrl, 7 je bilo HTP in 42 LTP.

4.3. V naseljih, kjer je večja gostota pešcev v je potrebno umirjati hitrost na 30 km/h s prometno tehničnimi ukrepi in prometno signalizacijo, zlasti pred prehodi za pešce in ob šolskih poteh, gradnja pločnikov in ureditev bankin ob nevarnih odsekih državnih in lokalnih cest, osvetlitev prehodov za pešce, še posebej tistih, ki potekajo preko treh ali več prometnih pasov.

Nosilec: Oddelek za gospodarske dejavnosti

4.4. Ob šolskih poteh zgraditi pločnike ali vsaj urediti utrjene bankine. Kjer to ni možno zaradi prostora, omejiti hitrost na lokalnih cestah ali mestnih ulicah 30 km/h in te odseke označiti s prometnim znakom »Šolska pot«.

Nosilec: Oddelek za gospodarske dejavnosti.

4.5. Po presoji SPV–komisije za tehnično urejanje prometa zagotoviti brezplačen šolski prevoz (glej Smernice šolskih poti).

Nosilec: SPV MO, Oddelek za negospodarske dejavnosti

4.6. Na območju Četrtnih skupnosti Center, Ljudski vrt, Jezero, Breg–Turnišče obnoviti oznake šolskih poti s talnimi oznakami »Srčki«, ki učence vodijo do osnovnih šol. V ta namen zagotoviti finančna sredstva humanitarnemu društvu Soroptimist.

Nosilec: SPV MOP, Oddelek za gospodarske dejavnosti

4.7. V času preventivne akcije »Pešec–Bodi pre/viden obveščati« in opozarjati prometne udeležence o pravilni hoji in uporabi odsevnih teles in svetlejših oblačil.

Izvajati izobraževanje učencev 4. razreda osnovnih šol, ki pišejo sporočila starim staršem v mesecu novembru.

Nosilec : SPV MOP, policija, MR, OŠ, stari starši, AVP RS

4.8. Pešcem, ki so zaloteni na prekršku in niso uporabljali odsevnih teles v času zmanjšane vidljivosti se ob izreku ukrepa pooblaščenih uradnih oseb tudi izroči odsevno telo, ki ga zagotavlja SPV MO.

Nosilec: SPV MOP, Policija, MR

**5. Invalidi v prometu**

5.1. SPV MO je začel v letu 2012 sodelovati s Svetom za invalide MO Ptuj. V letu 2013 je bil s člani Sveta za invalide opravljen ogled vseh javnih površin v centru mesta. Ugotovitve so bile poslane Oddelku za gospodarske dejavnosti MO Ptuj.

5.2. S pregledom javnih površin je potrebno nadaljevati v Četrtni skupnosti Jezero, zlasti ob trgovskih centrih.

Invalidom je potrebno zagotavljati neovirano uporabo parkirnih prostorov in cestnih površin, ki so namenjene pešcem.

Nosilec: SPV, Svet za invalide, policija, MR

**6. Varnostni pas in otroški varnostni sedeži**

6.1. Na območju MO Ptuj se je povečala uporaba varnostnega pasu in otroških varnostnih sedežev v vozilih. Še vedno opažamo neprivezane osebe na zadnjih sedežih.

6.2. V vrtcih in osnovnih šolah bomo nadaljevali z delom po projektu »Pasavček«, v katerega želimo vključiti čim več staršev. Akcija traja v šolskem letu od oktobra do aprila.

Nosilec: SPV MO, OŠ, Vrtec Ptuj, vrtec Vilinski gaj

6.3. Izvajati stalni nadzor nad vozniki osebnih vozil in avtobusov šolskih prevozov glede uporabe varnostnih sedežev.

Nosilec: Policija, MR

**7. Uporaba mobilnih telefonov med vožnjo-»Vozimo pametno«.**

7.1. Vse bolj se povečuje uporaba mobilnih telefonov med vožnjo, kar preusmerja voznike od pozornosti v cestnem prometu. Mnogi tudi med vožnjo pišejo in pošiljajo SMS.

7.2. Nadaljevali bomo s preventivno akcijo »Bodi trenutno nedosegljiv, če hočeš ostati živ«, ki se izvaja na območju celotne Slovenije(v letu 2017 od 16. januarja dalje) pod sloganom »Vozimo pametno«.

Nosilec: Policija, SPV MOP

**8. Mladi vozniki**

8.1. Mladim voznikom je v EU namenjena posebna pozornost za varno udeležbo v cestnem prometu, kar prispeva k zmanjšanju prometnih nesreč, ki jih povzročijo mladi. Tudi v Sloveniji se je v deset letnem obdobju zmanjšalo število umrlih in hudo telesno poškodovanih mladih voznikov.

8.2. Na območju MO Ptuj so mladi vozniki 18-21 let in starejši, ki imajo vozniški staž manj kot dve leti povzročili v letu 2012 - 47 PN, 2013 - 41 PN, 2014 - 45 PN, 2015 – 43 PN in 2016 - 38 PN.

8.3. Za visoko raven prometne kulture mladih voznikov je predpogoj prometna vzgoja od najmlajših v družinah, vrtcih, šolah, do opravljanja kolesarskega izpita, izpita za vožnjo motornih vozil, izobraževanje na poligonu varne vožnje, edukcijske in psihosocialne delavnice, zato je potrebno dosledno izvajanje teh programov v vrtcih, šolah, šolah vožnje in pravnih osebah, ki izvajajo programe usposabljanja voznikov začetnikov ali voznikov, ki jim je prenehalo veljati vozniško dovoljenje.

Koordinator: SPV MOP

**9. Starejši vozniki**

9.1. Starejši udeleženci v cestnem prometu so osebe stare nad 65 let. Med temi so najbolj ranljivi vozniki enoslednih vozil (kolesarji, vozniki koles s pomožnim motorjem, mopedisti).

9.2. Na območju MO Ptuj je trend starejših, ki so povzročili prometne nesreče v pet letnem obdobju nespremenjen.

V letu 2012 so starejše osebe povzročile 42 PN, 2013 - 39 PN, 2014 - 42 PN, 2015 - 41 PN in 2016 - 35 PN.

Največ prometnih nesreč so starejše osebe povzročile kot kolesarji in vozniki osebnih avtomobilov.

9.3. Mnogo starejših voznikov ne spremlja sprememb in novosti prometne zakonodaje. Zaradi daljše življenjske dobe je značilno pojavljanje mnogih bolezni, zaradi katerih se morajo pogosto ali celo redno zdraviti z različnimi zdravili, mnogi tudi takimi, pri katerih proizvajalec odsvetuje opravljanje s stroji ali vožnjo v cestnem prometu.

9.4. V četrtnih skupnostih bomo za starejše voznike organizirali predavanja, na katerih bodo seznanjeni z novostmi Pravilnika o prometni signalizaciji in prometni opremi na cestah (Ur. List RS, št. 99/15).

Nosilec: SPV MOP, AVP – Center za vozniške izpite

 Rok: November 2017 – februar 2018

9.5. Starejši vozniki bodo vključeni v preventivno akcijo »Starejši voznik«, v kateri se lahko preizkusijo v ulični vožnjo z vozili pod nadzorstvom članov Centra za vozniške izpite in učiteljev iz šol vožnje. Akcijo vodi AVP – Centri za vozniške izpite v sodelovanju s šolami vožnje.

Koordinator: SPV MOP

9.6. Za starejše kolesarje kolesarskih društev oziroma sekcij bomo izvedli predavanje »Kolesar v prometu« po dogovoru s predsedniki društev oziroma vodji kolesarskih sekcij.

 Nosilec: SPV MOP

 Rok: februar 2017 in 2018

**10. Prehodi cest preko železniške proge**

S posodobitvijo železniške proge na relaciji Pragersko - Murska Sobota smo na območju MO Ptuj odpravili nevarna mesta z gradnjo podhoda na Osojnikovi cesti ter zaprtjem dveh železniških prehodov, ki sta bila pasivno zavarovana z znakom »Andrejev križ« na območju ČS Rogoznica.

Na odseku železniške proge Ormoška cesta - potok Grajena še vedno posamezniki preskakujejo ograjo in prečkajo železniške tire. Na tem odseku se je povečala hitrost vlakov, ki ne ustavljajo na železniški postaji Ptuj.

Sodelovali bomo v preventivni akciji »Ustavite se, vlak se ne more«, ki jo izvajajo Slovenske železnice, policija, redarstvo in mediji.

Koordinator: SPV MOP

**11. Civilna družba**

V delo na področju prometne preventive bomo vključevali prostovoljce, ki morajo biti strokovno usposobljeni in opremljeni s predpisano prometno tehnično opremo (ZŠAM). Prostovoljce bomo vključevali v varovanje šolarjev na poti v šolo in domov in v preventivne akcije »Dan brez avtomobila«, »Ulice otrokom«, »Pasavček«, »Kolesarček«, »Jumicar«, »Varnost in mobilnost za vse«, »Dan odprtih vrat ZŠAM«, šolske prireditve, »Svetovni dan spomina na žrtve prometnih nesreč«, itd..

Na osnovi predloženega poročila vodstva ZŠAM o število opravljenih ur in prevoženih km z lastnimi vozili bomo iz finančnih sredstev, ki so odobrena za delo SPV plačali članom potne stroške.

 Nosilec: SPV MOP

1. **PREVENTIVNE PROMETNE AKCIJE IN IZVAJANJE PROJEKTOV**

**1. Izvajanje preventivnih prometnih akcij**

Na območju MO Ptuj bomo izvajali nacionalne in lokalne preventivne prometne akcije (»Hitrost«, »Pešec – bodi viden«, » Alkohol«, »Kolesar«, »Motoristi«, »Dan brez avtomobila«, »Ulice otrokom«, »Ustavite se, vlak se ne more«, »Bodi trenutno nedosegljiv, če hočeš ostati živ, »Varno kolo«, »Varnostni pas«, »Starejši vozniki«, »Podari življenje, vozi varno«, »Začetek šolskega leta«, »Dan odprtih vrat ZŠAM Ptuj«, ipd. )

Nacionalne akcije bomo izvedene po programu Agencije RS za varnost prometa - Sveta za preventivo in vzgojo. O izvajanju vseh preventivnih akcij bomo obveščali javnost s pomočjo lokalnih in regionalnih medijev.

V preventivnih akcijah sodelujejo policijska postaja, medobčinsko redarstvo, člani ZŠAM Ptuj in mediji.

Koordinator: SPV MOP

**2. Izvajanje projektov na področju prometne varnosti**

Na območju MO Ptuj bomo še naprej nadaljevali z izobraževanjem po projektih »Kolesarček«, (otroci v vrtcih in učenci I. triade OŠ), »Jumicar«, (učenci II. triade OŠ), »Pasavček«, (otroci v vrtcih in učenci I. triade OŠ), »Svetovni dan spomina na žrtve prometnih nesreč« (učenci OŠ in dijaki S ), »Prometna nesreča spremeni življenje« (učenci III. triade OŠ in dijaki 2. letnika SŠ).

Koordinator: SPV MOP

Vsebine, ciljne skupine, izvajalci, roki izvedbe ter finančna sredstva za izvajanje posameznih preventivnih akcij in projektov, ki jih izvajajo zunanji sodelavci so razvidni v prilogi »A«, Opomnik dela SPV, ki je sestavni del tega načrta.

Koordinator: SPV MOP

1. **IZVEDBA IN VREDNOTENJE NAČRTA VARNOSTI CESTNEGA PROMETA**

Realizacija in vrednotenje Načrta varnosti cestnega prometa za leti 2017 - 2018 se preverja, ocenjuje in dopolnjuje trimesečno na osnovi s trendi prometno varnostnih razmer. O delu SPV, izvajanju nalog po Načrtu varnosti cestnega prometa in oceno prometno varnostnih razmer na območju MO Ptuj, predsednik sveta seznanja člane Mestnega sveta enkrat na leto in vsake tri mesece člane Varnostnega sosveta MO Ptuj.

Nosilec: Predsednik SPV MOP

Poročilo o delu SPV in izvajanju Načrta varnosti cestnega prometa in oceno prometno varnostnih razmer se po obravnavi v MS MO objavi na portalu SPV MO Ptuj.

Nosilec: Strokovni sodelavec SPV MOP

1. **FINANCIRANJE NALOG SVETA ZA PREVENTIVO IN VZGOJO V CESTNEM PROMETU**

Za uspešno izvedbo Načrta varnosti cestnega prometa MO Ptuj vključno s prilogo »A« - Delo SPV za leti 2017 – 2018 se zagotavljajo finančna sredstva v proračunu MO Ptuj v višini 20.000,00 evrov, za vsako leto posebej. V to proračunsko postavko niso zajeta sredstva za gradnjo, rekonstrukcije in vzdrževanje cestne infrastrukture v prilogi »B«, ki je sestavni del tega načrta in ga je pripravil Oddelek za gospodarske dejavnosti.

1. **INFORMIRANJE JAVNOSTI**

Zagotavljati se mora pregled nad izvajanjem vseh preventivnih prometnih akcij in projektov, ki se jih izvaja v okviru prometne preventive. Prisluhniti se mora in ukrepati na vsa opozorila, pobude in predloge prebivalcev, prometnih udeležencev in mestnih svetnikov. S pobudami in predlogi seznanjati javnost, saj imajo udeleženci v prometu kot uporabniki cestnih površin pravico do kakovostnih storitev na področju cestne infrastrukture.

Nosilec: Predsednik SPV MOP

 **Miran Senčar**

 **Župan Mestne občine Ptuj**

**OPOMBA:**

Načrt varnosti cestnega prometa Mestne občine Ptuj za leti 2017 - 2018 je izdelan na osnovi NPVCP 2013 – 2022 in letnih prometno varnostnih ocen na območju Mestne občine Ptuj v obdobju 2012 – 2016. Vsebina in oblika načrta (poglavja, zaporedje) ter statistični podatki za območje EU in območje Republike Slovenije je povzeto iz NPVCP.

Načrt varnosti cestnega prometa Mestne občine Ptuj za leti 2017 - 2018 s prilogo »A« je pripravil Svet za preventivo in vzgojo. Prilogo »B« je pripravil Oddelek gospodarskih dejavnosti Mestne občine Ptuj.

Obrazložitev kratic:

* M = mrtvi, HTP = huda telesna poškodba, LTP = lahka telesna poškodba, MŠ = materialna škoda,
* SPV MOP = Svet za preventivo in vzgojo v cestnem prometu Mestne občine Ptuj,
* MR = Medobčinsko redarstvo,
* OGD MOP = Oddelek za gospodarske dejavnosti, Mestne občine Ptuj
* JS Ptuj = Javne službe Ptuj d.o.o.,
* AVP RS = Agencija za varnost prometa Republike Slovenije,
* NPVCP = Nacionalni program varnosti cestnega prometa,
* NVCP MOP = Načrt varnosti cestnega prometa Mestne občine Ptuj,
* MO Ptuj = Mestna občina Ptuj.